open-index/open-wikipedia-markdown huggingface dataset:
DONKEY.BAS

Ang ***Donkey***, kadalasang kilala sa kanyang *file name* na ***DONKEY.BAS***, ay dating  larong pang-kompyuter na sinulat noong 1981 at kabilang ang mga naunang mga bersyon para sa PC-DOS operating system na pinapamahagi kasama ang orihinal na IBM PC. Isa itong larong minamaneho na iniiwasan ng manlalaro na matamaan ang mga asno. Habang napakapayak ito kumpara sa mga sumunod ng larong pang-PC, at mga ibang larong matatagpuan sa ibang sistema noong panahon na ito'y inilabas, ang *DONKEY.BAS* ang isa sa mga nauna sa lahat ng mga laro sa IBM PC.  Kilala din ang laro dahil kasama si Bill Gates ng Microsoft sa pagsulat ng programa nito.

Kategorya:Larong bidyo noong 1981
Melilla

Ang **Melilla** ay isang Kastilang *exclave* na nasa Hilagang Aprika, matatagpuan sa pinakahilagang dulo ng Maghreb, sa baybayin ng Mediterranean. Sa tradisyon, tinuturing na kasama ito ng Andalusia sa kadahilanang kasaysayan, pinapangasiwaan ito bilang parte ng lalawigan ng Málaga bago pa noong March 14, 1995 *Statute of Autonomy*, at naging malayang daungan bago pa sumapi ang Espanya sa Kaisahang Yuropeo. Noong 1994, mayroon itong 63,670 populasyon. Binubuo ang populasyon ng mga Kristiyano, Muslim, Hudyo at isang maliit na minoryang Hindu. Sinasalita dito ang parehong Kastila at Tamazight.

Kaurian:Mga nagsasariling pamayanan at lungsod ng Espanya
Kaurian:Mga pamayanan sa Espanya
Arnold Schoenberg

thumb|250px|Arnold Schoenberg, Los Angeles, 1938
:*Para sa Amerikanong dyonalista at kritiko sa musika, tingnan ang Harold Charles Schonberg.*

Si **Arnold Franz Walter Schoenberg**, (ginawang anyong Ingles ang **Schönberg**—Schoenberg nang naging opisyal na mamamayang Amerikano siya) (Setyembre 13, 1874 – Hulyo 13, 1951) ay isang Austriyano-Amerikanong kompositor.

Kaurian:Mga musiko
Kaurian:Mga Amerikanong liping-Austrian
Gitnang Silangan

[400px|thumb|Ang tradisyunal na Gitnang Silangan at [Kalakhang Gitnang Silangan ng G8.]]

Ang **Gitnang Silangan** ay isang rehiyong makasaysayan at pangkultura sa Aprika-Eurasya na tinuturing sa tradisyon bilang ang mga bansa o rehiyon ng Timog-kanlurang Asya kasama ang Ehipto. Sa ibang konteksto, kabilang sa rehiyon ang ilang bahagi ng Timog Aprika at/o Gitnang Asya. Hindi sinasali sa sa pangkalahatan ang Pakistan at ang Caucasus sa rehiyong ito.

## Mga katangian 
Sa Kanlurang mundo, kadalasang tinuturing ang Gitnang Silangan bilang isang lugar na karamihan ay mga Islam at Arabong komunidad. Bagaman mayroon ang lugar ng mga kakaibang kultural at etnikong mga grupo, kabilang ang mga Arab, Assyrian, Azeris, Berbers, Chaldean, Druze, Griyego, Hudyo, Kurdi, Maronita, Persa *(Persian)* at Turko. Kabilang sa mga pangunahing mga wika sa grupo ang: Arabo, Asiryo (kilala din bilang Arameo at Siryano), Hebreo, Persa *(Persian)*, Kurdi, at Turko.

Karamihan sa mga kahulugan ng "Gitnang Silangan" — pareho sa aklat reperesya at karaniwang gamit — ang mga rehiyon sa 'mga bansa sa Timog-kanlurang Asya, mula sa Iran (Persiya) hanggang sa Ehipto'. Kadalasang sinasama ang Ehipto, kasama ang kanyang Tangway ng Sinai, sa 'Gitnang Silangan', bagaman nasa Hilagang Aprika ang karamihan ng bansa. Ang mga bansang walang kaugnayan sa Asya katulad ng Libya, Tunisia at Moroko, ay tinatawag na sa kadalasan bilang mga bansang Hilagang Aprika — salungat sa Gitnang Silangan (Iran hanggang Ehipto-Asya) — ng mga internasyunal na midya.

Isa sa malaganap na kahulugan ng "Gitnang Silangan" ang ginagamit ng industriyang *airline*, na pinapanatili ng IATA *standards organization*. Kabilang sa kahulugan na ito — noon pang 2006 — ang Bahrain, Ehipto, Iran, Irak, Israel, Jordan, Kuwait, Lebanon, Mga teritoryong Palestino, Oman, Qatar, Saudi Arabia, Sudan, Siryanong Arabong Republika, United Arab Emirates, at Yemen. Ginagamit ang kahulugan na ito sa internasyual na pamasahe sa eroplano at pagtuos ng buwis para sa mga pasahero at kargamento.

## Tingnan din
*Sinaunang Malapit na Silangan
*Timog-Kanlurang Asya

## Mga sanggunian
Kategorya:Mga rehiyon ng Asya
*Gitnang Silangan
Ceuta

Ang **Ceuta** (bigkas [théw·ta] o [séw·ta]) ay isang Kastilang *exclave* sa Hilagang Aprika, natatagpuan sa hilagang dulo ng Maghreb, ng baybayin ng Mediterranean na malapit sa Kipot ng Gibraltar. Tinatayang mayroong sukat na 28 km².

Kategorya:Mga nagsasariling pamayanan at lungsod ng Espanya
Kategorya:Mga pamayanan sa Espanya
Occidental Mindoro

Ang **Occidental Mindoro** (Filipino:*Kanlurang Mindoro* ; Espanyol: Mindoro Occidental) ay isang lalawigan ng Pilipinas na matatagpuan sa rehiyong MIMAROPA sa Luzon. Mamburao ang kapital nito at sinasakop ang kanlurang kalahati ng pulo ng Mindoro; Oriental Mindoro ang kalahating silangan. Nasa kanluran ang Timog Dagat Tsina at nasa timog-kanluran ang lalawigan ng Palawan, sa ibayo ng Kipot ng Mindoro. Nasa hilaga naman ang Batangas, na nakahiwalay sa pamamagitan ng Daanan sa Pulo ng Verde.

## Demograpiya 
Sang-ayon sa senso noong 2000, nasa 380,250 ang populasyon ng Occidental Mindoro, at naging ika-21 pinakamaliit na lalawigan ayon sa populasyon. Nasa 65 mga tao bawat km² ang densidad ng populasyon.  Tagalog,Kamangyan at Ilokano ang mga pangunahing wika dito.

## Heograpiya 
### Pampolitika 
Nahahati ang Occidental Mindoro sa 11 na mga bayan.

### Mga bayan 

* Abra de Ilog
* Calintaan
* Looc
* Lubang
* Magsaysay
* Mamburao

* Paluan
* Rizal
* Sablayan
* San Jose
* Santa Cruz

## Mga Kawing panlabas
Websayt ng Occidental Mindoro

Kategorya:Occidental Mindoro
Kategorya:Mga lalawigan ng Pilipinas
New York City Fire Department

Ang **New York City Fire Department** o ang **Fire Department of New York** (**FDNY**) ay may responsibilidad na ipagsanggalang ang mga mamamayan at pag-aari sa limang *borough* ng Lungsod ng New York, Estados Unidos mula sa mga sunog at mga pinagkukunan ng panganib sa sunog, gayon din ang unang nagreresponde sa biyolohikal, kimikal, radyoaktibong panganib. Noong Setyembre 11, 2001, marami ang nasawing mga tao kagawarang ito sanhi ng pag-atake ng mga terorista sa World Trade Center at The Pentagon.

## Mga larawan

Fire Department of New York City Ladder 21.jpg|Ladder 21
Peter Stehlik - FDNY Engine 34 - 2012.05.18.jpg|Engine 34
Peter_Stehlik_-_FDNY_Ladder_4_-_2012.05.23.jpg|Ladder 4
Peter_Stehlik_-_FDNY_Rescue_1_-_2012.05.18.JPG|Rescue 1
Peter_Stehlik_-_FDNY_HazMat_1_-_2012.05.23.jpg|Haz-Mat 1

## Mga sanggunian
Kategorya:Lungsod ng New York
Marinduque

Ang **Marinduque** ay isang pulong lalawigan ng Pilipinas na matatagpuan sa rehiyong MIMAROPA sa Luzon. Boac ang kapital nito. Nasa pagitan Look ng Tayabas sa hilaga at Dagat Sibuyan sa timog ang Marinduque. Matatagpuan ito sa timog at kanluran ng Quezon, silangan ng Mindoro, at hilaga ng Romblon.

Halos bilog na pulo ang **Marinduque** na may mga labing-isang milya ang layo mula sa Luzon. May 370 milya kuadrado ito na ginagawang ika-13 pinakamalaking pulo sa kapuluan ng Pilipinas.

Bantog ang Marinduque para sa Pistahang Moryon na ipinagdiriwang taung-taon.

## Heograpiya 
### Pampolitika 
Binubuo ang Marinduque ng anim na bayan:

*Boac
*Buenavista
*Gasan
*Mogpog
*Santa Cruz
*Torrijos

### Heograpiya 
Ang Marinduque ay isang hugis-puso na pulo na nasa gitna ng Kipot ng Tayabas sa hilaga at  Dagat ng Sibuyan ay sa timog.  Hiwalay ito sa Tangway ng Bondoc sa Quna pulo ay ang Pulo ng Maniwaya, ang Pulo ng Polo at ang Pulo ng Mongpong.  Ang pinakataas na taluktok sa Marinduque ay ang Bundok Malindig (noon, Bundok Marlanga), isang potensiyal na aktibong bulkan na may kataasan ng 1,157 na metro.

Mayrong dalawang mayor na panahon ang pulo — ang panahong tuyo (Nobyembre hanggang Pebrero) at ang panahong maulan (Hunyo hanggang Oktubre), na may isang panahon ng pagpapalit sa pagitan ng dalawang panahon.

## Kultura 
Tuwing Disyembre ipinagdiriwang ang Bila-bila Festival sa Marinduque ito'y ginaganap tuwing pista ng Boac. At tuwing Abril (Mahal na Araw) ginaganap naman ang Morionies Festival, at ito'y ipinadiriwang taon taon upang ipakilala ang kulturang Marinduqueño.

*
Kategorya:Mga lalawigan ng Pilipinas
Transportasyon sa Israel

Lubos na maunlad ang transportasyon sa Israel, at patuloy itong ina-*upgrade* upang maratnan ang mga pangangailangang buhat ng paglaki ng populasyon, mga pangangailangang pampolitika, panseguridad, panturismo, at mga pangangailangang buhat ng palubhang trapik.

## Mga *highway*
*Kabuuan: 16 903 km
*Latág: 16 903 km (kasama na ang 56 km ng mga *expressway*)
*Di-latag: 0 km (2002)

## Mga *pipeline*
Krudong langis 708 km; mga yaring petrolyo 290 km; natural na gas 89 km. Tingnan ang artikulo tungkol sa *Trans-Israel pipeline*.

## Mga daungan at silungan
### Dagat Mediterranean
*Ashdod
*Ashqelon
*Hadera
*Hefa
*
*Tel Aviv-Yafo

### Dagat Pula 
Sa Golpo ng Aqaba:
*Elat

## Hukbong mangangalakal
*Kabuuan: 17 barko (1000 GRT o higit) naglalahat ng 752 873 GRT/881 711 DWT
*Mga barko ayon sa uri: Pandala 1, Panlalagyan 16 (2005)

## Mga paliparan
*51 (palagay ng 2004)

### Mga paliparang nagtataglay ng mga latág na daanan
*Kabuuan: 28
**higit 3047 m: 2
**2438 hanggang 3047 m: 4
**1524 hanggang 2437 m: 8
**914 hanggang 1523 m: 10
**kukulang sa 914 m: 4 (palagay ng 2004)

### Mga paliparang may mga di-latag na daanan
*Kabuuan:23
**2438 hanggang 3047 m: 1
**1524 hanggang 2437 m: 2
**914 hanggang 1523 m: 2
**kukulang sa 914 m: 20 (palagay ng 2004)

### Mga paliparang panghelikopter
*3 (palagay ng 2004)

## Mga daanang-tren
*Kabuuan:719 km
**standard gauge*: 719 km ng *gauge* 1.435-m (2005)

Tingnan ang kaugnay na artikulo tungkol sa Israel Railways.

### *Light rail*/Daanang-ilalim
Dalawang kaparaanang *light rail* ang binabalak sa Israel—isa sa Tel Aviv-Yafo (tingnan ang Daanang-Ilalim ng Tel Aviv-Yafo), at isa sa Jerusalem.

Mayroon din isang *subway* o daanang-ilalim ang Hefa na Karmelit ang tawag. Isa ito sa pinakamaiikling linyang pandaanang-ilalim sa daigdig.

## Tingnan din
*Egged
*Israel Railways
Munich

Ang **Munich** (Aleman: **München**; pinakamalapit na bigkas /mín·shen/) ang pinakamalaki at kabisera ng estado ng Baviera, sa Alemanya. Kasunod ng Berlin at Hamburgo, ang Munich ang pangatlong pinakamalaking lungsod sa Alemanya, at isa rin ito sa mga pinakamahahalagang sentro pang-ekonomiya, pantransportasyon, at pangkultura ng bansa.

Ang lungsod ay unang nabanggit noong 1158. Mahigpit na nilabanan ng Katolikong Munich ang Repormasyon at naging punto ng pagkakaiba-iba sa politika noong nagresultang Digmaan ng Tatlumpung Taon, ngunit nanatiling hindi pisikal na nasalanta sa kabila ng pananakop ng mga Protestanteng Suweko. Sa sandaling naitatag ang Baviera bilang isang soberanong kaharian noong 1806, ang Munich ay naging pangunahing sentro ng sining, arkitektura, kultura, at agham sa Europa. Noong 1918, sa panahon ng Rebolusyong Aleman, ang naghaharing Pamilya Wittelsbach, na namamahala sa Baviera mula noong 1180, ay napilitang magbitiw sa Munich at isang panandaliang sosyalistang republika ang idineklara. Noong dekada 1920, naging tahanan ang Munich ng ilang paksiyon sa pulitika, kabilang sa mga ito ang NSDAP. Matapos ang pagsulong ng mga Nazi sa kapangyarihan, idineklara ang Munich bilang kanilang "Kabesera ng Kilusan". Ang lungsod ay binomba nang husto noong Ikalawang Digmaang Pandaigdig, ngunit naibalik ang karamihan sa tradisyonal na tanawin ng lungsod. Pagkatapos ng pagtatapos ng pananakop ng mga Amerikano pagkatapos ng digmaan noong 1949, nagkaroon ng malaking pagtaas sa populasyon at kapangyarihang pang-ekonomiya noong mga taon ng *Wirtschaftswunder*, o "himala sa ekonomiya". Ang lungsod ay naglunsad ng Palarong Olimpiko sa Tag-init 1972 at isa sa mga host na lungsod ng mga FIFA World Cup noong 1974 at 2006.

## Mga panlabas na link 
* München

Munchen
Kategorya:Mga lungsod sa Alemanya
Tulungang pagsusulat

Ang mga katagang **tulungang pagsusulat** at **kolaborasyon ng mga kasamahan** ay tumutukoy sa mga proyekto na kung saan nilikha ang isang gawang sinulat ng maraming mga tao ng sama-sama (*sa pagtutulungan*) sa halip ng bawat indibidwal.
Hawaii

Ang **Hawaii** ( ;   o ) o **Haway** ay isang estado sa Kanluraning Estados Unidos, na matatagpuan sa Karagatang Pasipiko at mga 2,000 milya (3,219 kilometro) mula sa kalupaang Estados Unidos. Ito lamang ang estado ng Estados Unidos na nasa labas ng Timog Amerika, ang tanging estado na isang kapuluan, at ang nag-iisang estado sa tropiko. Isa din ang Hawaii sa ilang estado ng Estados Unidos na naging malayang bansa bago sumali sa Unyon.

Binubuo ang Hawaii ng halos lahat ng buong kapuluang Hawaii, na 137 pulong mabulkan na sumasaklaw sa  na pisiyograpiko at etnograpikong bahagi ng subrehiyong Polinesya ng Oseaniya. Ikaapat na pinakamahaba sa Estados Unidos ang baybay-dagat nito na nasa mga . Ang walong pangunahing pulo, mula hilagang-kanluran hanggang timog-silangan, ay Niihau, Kauai, Oahu, Molokai, Lānai, Kahoolawe, Maui, at Hawaii, na dito ipinangalan ang estado; kadalasang tinatawag itong "*Big Island*" (o Malaking Pulo) o "*Hawaii Island*" (Pulong Haway) upang maiwasang malito sa estado o kapuluan. Binubuo ng karamihan ng Pambansang Monumento ng Marinong Papahānaumokuākea, ang pinakamalaking nakaprotektang lugar ng bansa at ikatlo sa pinakamalaki sa mundo.

## Punong pulo 
Ang 8 punong pulo.

### Kapuluan ng Hawaii
Ang Kapuluan ng Hawaii (), dating kilala bilang Kapuluang Sandwich, ay bumubuo ng isang kapuluan ng 19 na mga pulo at mga karang, maraming mga mas maliliit na mga pulo, at pang-ilalim ng dagat na mga dagat-bundok na pagawi sa hilagang-kanluran sa pamamagitan ng timog-silangang sa Hilaga ng Karagatang Pasipiko sa pagitan ng mga latitud na 19° N at 29° N.  Kinuha ang pangalan ng kapuluan mula sa pinakamalaking pulo ng pangkat at umaabot sa mga 1,500 milya (2,400 kilometro) mula sa Pulo ng Hawaii sa timog hanggang pinakalagaha ng Karang na Kure. Hindi kabilang ang Karang na Midway, na hindi kasanib na nasasakupan ng Estados Unidos, ang Kapuluang Hawayano ang bumubuo sa Estado ng Hawaii ng Estados Unidos.

## Mga pananda 
## Mga kaugnay na pahina 
* Listahan ng mga taga-pagpatupad ng batas sa Hawaii

## Mga sanggunian 
## Mga panlabas na link
* 
*  

Kategorya:Estados Unidos
Wikang Hawayano

Ang **wikang Hawayano** (Hawayano: *ʻŌlelo Hawaiʻi*) ay isang katutubong wikang Awstronesyo (parehong pamilya ng wikang Tagalog) ng mga katutubong tao ng Kapuluan ng Haway at Polinesya. Opisyal na wika itong lengguwahe, kasama ang Ingles, sa Estado ng Haway.  Ang wikang Hawayano ay importanteng parte ng Hawayanong kultura, musika, at iba pa, ngunit sa pribadong islang Niʻihau lamang ginagamit ang wikang ito araw-araw.  Huwag ilito ang wikang Hawayano sa *Kreyol* ng Hawaiʻi na hango sa wikang Ingles.

Talaksan:Hawaii Islands - Ni ihau.PNG|Mapa ng Haway (Niʻihau sa pula)
Talaksan:Book-hawaii-vtorov-180.jpg|Hawayano ngayon
Talaksan:Young Hawaiian Girl, Hawaii Nei (1899).jpg|Hawayana, 1899
Talaksan:Kingdavidkalakaua dust.jpg|Ang Haring David Kalākaua, mga 1882

## Mga Salitang Espiritwal 
Ang Hawayano ay espiritwal na lengguwahe, at puno siya ng mga salitang espiritwal.  Mga halimbawa ay:

## Ponolohiya 
Nasa loob nang / / ang ponema sa IPA.  Ang grapemo ay nasa loob nang .

### Katinig 

&lt;p k ʻ h l m n w&gt;

/p k ʔ h l m n w/

Ang **ʻokina** &lt;ʻ&gt; ay espesyal na letra, na sa Unicode ay sa heksadesimal na kodong 02BB. Itong letra ay may tunog ng glotalisasyon /ʔ/, katulad ng gitna ng dalawang &lt;a&gt; sa &lt;saan&gt; sa Tagalog /saˈ**ʔ**an/.

Ang tunog ng &lt;w&gt;:

* pagkatapos ng &lt;i&gt; o &lt;e&gt; ay malimit nang /v/;
* pagkatapos ng &lt;u&gt; o &lt;o&gt; ay malimit nang /w/;
* sa kaunahan ng salita o pagkatapos ng &lt;a&gt; ay tunog nang /v/ o /w/.

### Patinig 

&lt;a ā e ē i ī o ō u ū&gt;

/a aː e eː i iː o oː u uː/

May maikli at mahabang bersiyon ng bawat patinig.  Ang /a/ ay  may mga varyant nang [æ⁓a⁓ɐ⁓ə].  Ang /e/ ay may mga varyant nang [ɛ⁓e/i].

### Diptonggo 

&lt;ae ai ao au ei eu iu oi ou&gt;

/ae aj ao aw ej ew ju oj ow/

&lt;oe&gt; ay hindi diptonggo, ngunit may tunog nang /owe/.

### Akcento 
Ang salitang Hawayano ay may isa o higit sa isang parteng salitang may aksentong may patinig [V], o may patinig [V] at katinig [K]:

Ang mga dalubwika at mga espesyal na diksiyonaryo'y gumagamit ng puntong &lt;.&gt; para ihiwalay ang mga parteng salitang may aksento, ngunit sa malimit na baybay ay hindi ginagamit.

May dausdos na katinig bilang /j/ at /w/ sa gitna ng mga patinig sa parteng salita.  Halimbawa, ang parteng salitang &lt;huali&gt; ay bigkas nang /huˈwali/; ang parteng salitang &lt;iā&gt; ay bigkas nang /iˈjaː/.

Mga halimbawa ng mga kompletong salita:

## Orden ng Pangungusap 
Ang Hawayanong pangungusap ay malimit na may orden nang VSO:  Berbo-Sabjek-Objek, katulad sa Tagalog na .

## Aspekto, Tens, Modo 
## Halimbawa 
**ʻO ia ke kahuna.**
*Siya ay ang salamangkero.*

**He kahuna kē.lā.**
*Salamangkero iyon.*

**Ua ʻai ke kanaka i nā kowa.ū.**
*Kumain ang tao ng mga itlog ng isda.*

**E ʻai ʻoe i nā kowa.ū.**
*Kainin mo ang mga itlog ng isda.*

**ʻAʻole i ʻai ʻoe i ka maiʻa.**
*Hindi mo kinain ang saging.*

**Ke hia.moe nei ʻo Pili.**
*Natutulog si Pili.*

**ʻAʻole e hia.moe nei ʻo Pili.**
*Hindi natutulog si Pili.*

## Tingnan din 
* Hawaiʻi
* Laniakea

## Sanggunian 
Kategorya:Kulturang Hawayano
Hawayano
Tulungang sopwer

**Tulungang software** o ***collaborative software***, tinatawag ding bilang **groupware**, ay isang aplikasyong software na pinagsamasama ang mga gawa ng isang proyekto sa pamamagitan ng ilang tagagamit na sabay-sabay na nakakabit sa mga magkakahiwalay na mga kompyuter.

Kategorya:Software
Sopwer ng Wiki

Ang **Wiki software** ay isang uri ng tulungang software na ginangamit ang isang sistemang Wiki. Karaniwang pinapahintulot ang mga pahinang web na ilikha at baguhin sa isang karaniwang web browser. Isinsakatuparan ito sa pamamagitan ng *server-side script* na tumatakbo sa isa o higit pa na mga web server, kasama ang nilalaman na kadalasang nakaimbak sa isang *relational database management system*, bagaman ginagamit ang ilang implementasyon ang sistemang fayl.
Villeneuve-d’Ascq

Ang '''Villeneuve-d'Ascq'* ay lungsod sa pinakahilagang bahagi ng Pransiya, sa *département* ng Nord, 10&nbsp;km ang layo mula sa hangganang Belhika.

Matatagpuan sa pagitan ng Lille at Roubaix, sa daang krus ng prinsipal na mga *freeway'' patungong Paris, Gante, Amberes at Bruselas, Villeneuve-d'Ascq (na nangangahulugang *Bagong lungsod ng Ascq* sa Pranses) ay isa sa mga pangunahing mga lungsod sa communauté urbaine Lille Métropole.

## Demograpiya
Mayroong higit sa 60,000 katao ang Villeneuve-d'Ascq at inaakit ang 50,000 mga mag-aaral. Nasa 29 taon ang *median* na edad ng populasyon.

Kategorya:Mga pamayanan sa Pransiya
Nord (Pransiya)

Ang **Nord** (Pranses: *Hilaga*) ay isang *département* sa hilaga ng Pransiya. Ang prepektura (o pununglungsod) nito ay Lille.

## Kasaysayan 
Binubuo ang Nord ng bahagi ng *County* ng Flanders, Pransiya maliban sa kanlurang bahagi na hiniwalay noong 1237 bilang *County* ng Artois at naging bahagi ng katabing Pas-de-Calais, at Hainault. Bahagi ang teritoryong ito sa Kastilang Olandes, ngunit ibinigay sa Prasya sa mga sunod-sunod ng mga kasunduan (1659, 1668, at 1678).

Ito ang isa sa mga orihinal na 83 mga *département* na nilikha sa panahon ng Rebolusyong Pranses noong 4 Marso 1790.

Kategorya:Mga departamento ng Pransiya
Thaksin Shinawatra

thumb|Punong Ministro Thaksin Shinawatra
Si **Thaksin Shinawatra** (Thai: ทักษิณ ชินวัตร; ipinanganak 26 Hulyo 1949), isang politikong Thai, ay ang pinatalsik na punong ministro ng Thailand at ang pinuno ng partidong Thai Rak Thai. Noong 4 Abril 2006, pagkatapos ng mga protesta sa kanyang mga polisiya, mga bintang sa korupsiyon at isang maagang halalan, ipininahayag niya na bababa siya sa puwesto bilang Punong Minstro, sa kabila ng inuulat na pagkapanalo sa 54% ng mga boto sa halalan sa nagdaang tatlong araw.

Ngunit sa isang kudeta na isinagawa ng ilang kasapi ng militar sa Thailand na may katapatan sa hari ay napatalsik si Thaksin habang ang huli ay dumadalo sa punong himpilan ng Nagkakaisang Bansa sa New York City upang magtalumpati sa harap ng General Assembly nito nuong 19 Setyembre 2006.

----

Kategorya:Mga punong ministro ng Thailand
Relihiyon sa Pilipinas

Ang **Relihiyon sa Pilipinas** ay minarkahan ng isang nakararaming tao na sumusunod sa pananampalatayang Kristiyano. Hindi bababa sa 92% ng populasyon ay Kristiyano; halos 81% ang kabilang sa Simbahang Katoliko habang ang 11% ay kabilang sa mga Protestante, Ortodokso, Restaurasyonista at Independent na mga denominasyong Katoliko, tulad ng Iglesia Filipina Independiente, Iglesia ni Cristo, Seventh-day Adventist Church, United Church of Christ in the Philippines, Members Church of God International at Evangelicals. Karamihan sa mga Muslim ay naninirahan sa mga bahagi ng Mindanao, Palawan, at Sulu Archipelago - isang lugar na kilala bilang Bangsamoro o ang rehiyon ng Moro.  Ang ilan ay lumipat sa mga lunsod at bayan na lugar sa iba't ibang bahagi ng bansa. Karamihan sa mga Muslim na Pilipino ay nagsasagawa ng Sunni Islam ayon sa paaralang Shafi'i. Mayroong ilang mga Ahmadiyya Muslim sa bansa.

Ang mga tradisyunal na relihiyon ng Pilipinas ay ginagawa pa rin ng tinatayang 2% ng populasyon, na binubuo ng maraming mga katutubong tao, mga pangkat ng tribo, at mga tao na bumalik sa mga tradisyunal na relihiyon mula sa mga relihiyong Katoliko / Kristiyano o Islam. Ang mga relihiyon na ito ay madalas na nai-syncretize sa Kristiyanismo at Islam. Ang animismo, katutubong relihiyon, at shamanismo ay mananatiling naroroon bilang undercurrent ng pangunahing relihiyon, sa pamamagitan ng albularyo, babaylan, at manghihilot. Ang Budismo ay isinasagawa ng 2% ng mga populasyon ng pamayanan ng Hapon-Pilipino,  at kasama ang Taoismo at katutubong relihiyon ng Tsino ay nangingibabaw din sa mga pamayanang Tsino. Mayroong mas maliit na bilang ng mga tagasunod ng mga Sikh, mga Hindu, at Hudaismo, at Baha'i. Higit sa 10% ng populasyon ay hindi relihiyoso, na may porsyento ng mga taong hindi relihiyoso na nagsasapawan sa iba't ibang mga paniniwala, bilang karamihan sa mga hindi relihiyoso pumili ng isang relihiyon sa Census para sa mga layuning layunin.

Ayon sa senso noong 2010, ang Evangelicals ay binubuo ng 2% ng populasyon, subalit ang mga survey at datos noong 2010 tulad ng Joshua Project at Operation World ay tinatayang ang populasyon ng ebanghelikal ay nasa paligid ng 11–13% ng populasyon. Partikular na malakas ito sa mga pamayanan ng Amerika at Korea, Hilagang Luzon lalo na sa Rehiyong Pampangasiwaan ng Cordillera, Timog Mindanao at marami pang ibang mga pangkat na tribo sa Pilipinas. Ang mga Protestante parehong mainline at ebangheliko ay nakakuha ng makabuluhang taunang rate ng paglago hanggang sa 10% mula pa noong 1910 hanggang 2015.

## Tingnan din
* Demograpiya ng Pilipinas

## Mga Sanggunian
Pilipinas
Kategorya:Relihiyon sa Pilipinas
Elv1s: 30

Ang ***Elv1s: 30 #1 Hits***, inilabas noong 2002, ay album ni Elvis Presley.

## Mga nilalaman 
# Heartbreak Hotel 
# Don't Be Cruel 
# Hound Dog 
# Love Me Tender 
# Too Much 
# All Shook Up 
# (Let Me Be Your) Teddy Bear 
# Jailhouse Rock 
# Don't 
# Hard Headed Woman 
# One Night 
# (Now & Then There's) A Fool Such As I 
# A Big Hunk O' Love 
# Stuck On You 
# It's Now or Never 
# Are You Lonesome Tonight? 
# Wooden Heart 
# Surrender 
# (Marie's the Name) His Latest Flame 
# Can't Help Falling in Love 
# Good Luck Charm 
# She's Not You 
# Return to Sender 
# (You're the) Devil in Disguise 
# Crying in the Chapel 
# In the Ghetto 
# Suspicious Minds 
# The Wonder of You 
# Burning Love 
# Way Down 
# A Little Less Conversation (JXL Radio Edit Remix)

Kaurian:Mga album
Merkuryo (planeta)

thumbnail|Koloradong litrato ng Merkuryo
Ang **Merkuryo** (Ingles: *Mercury*; sagisag: ) ay isang planeta sa sistemang solar at ang pinakamaliit at ang unang planeta mula sa Araw. Ipinangalan ito sa Romanong diyos na si Merkuryo.

Walang atmospera ang Merkuryo. May pagkakahalintulad ang Merkuryo sa ating buwan. Marami itong mga krater o *craters*. Dito matatagpuan ang pinakamalaking krater sa Sistemang Solar, ang *Caloris Basin*. Ang haba ng isang araw doon ay katumbas ng 56.8 na araw sa daigdig at ang planetang ito ay umiikot ng 1 rebolusyon sa loob ng 88 mundong araw.

## Kawing Panlabas 
* NASA's Mercury fact sheet 

Kategorya:Mga planeta ng Sistemang Solar
Kategorya:Astronomiya
Benus (planeta)

Ang **Benus** (Ingles: *Venus*; sagisag: ) ay ang ikalawang buntala sa sangkaarawan. Pinangalanan mula sa diyosa ng pag-ibig at kagandahan ng mga Romano, ito ay pang-anim na pinakamalaking planeta sa sistemang solar. Binabansagang itong *Lusiper* kapag lumilitaw ang planetang ito bilang "bituin ng umaga". Ang Benus ay umiikot ng isang rebolusyon kada 224.7 mundong araw. Dahil ang haba ng isang araw sa Benus ay 243 mundong araw, ang Benus ang may pinakamahabang oras ng pag-ikot sa sarili nitong aksis kaysa sa ibang mga planeto sa sistemang solar. Ang Benus ay walang buwan, tulad ng Merkuryo.

## Kapaligiran at Klima 
Nadiskubre nila na ang kapaligiran ng Benus ay may 96.5% carbon dioxide, 3.5% nitrogen, 0.015% sulfur dioxide, 0.007% argon, 0.002% water vapour, 0.0017% carbon monoxide, 0.0012% helium, 0.0007% neon, at mga bakas ng carbonyl sulfide, hydrogen chloride, at hydrogen fluoride.

## Obserbasyon 
Sa ating mga mata lamang ay makikita natin ang Benus mula sa langit na may puting kulay at napakaliwanag. Ang magnitud ng kaliwanagan nito ay -4.9.

## Explorasyon 
Unti-unting humina ang pag-aaral ng mga siyensiya ukol sa posibilidad na pamumuhay sa Benus sapagkat ito'y imposibleng maging tahanan ng mga tao ayon sa mga interpretasyon.

Noong Oktubre 18, 1967, ang explorasyon ng Venera 4 ay nakarating sa kapaligiran ng Benus at nagsimula ang eksperimento ng mga siyentista sa base dito.

## Mga sanggunian 
## Mga kawing panlabas 
* NASA's Benus fact sheet 

Kategorya:Mga planeta ng Sistemang Solar
Kategorya:Astronomiya
Katedral ni San Vito

thumb|Masalimuot na mga kinulayang salamin sa loob ng katedral

Ang **Katedral ng San Vitus** ay isang katedral sa Praga, Republikang Tseko, at ang luklukan ng Arsobispo ng Praga. *Katedral ng San Vito, San Wenceslas at San Adalberto* ang buong pangalan nito. Matatagpuang ito sa loob ng Kastilyo ng Praga at naglalaman ng mga labi ng maraming hari ng Bohemya.  Isa rin itong magandang halimbawa ng arkitekturang Gotiko at tinuturing na pinakamalaki at mahalagang simbahan sa bansa.

Kaurian:Praga
Kaurian:Mga katedral
Katedral

:*Para sa ibang gamit, tingnan (paglilinaw).*
[thumb|[Katedral ng Salta.]]

Ang **katedral** ay isang Kristyanong gusaling simbahan, partikular sa isang denominasyon na may episkopal na dibisyon, katulad ng Anglikan, Katoliko at ilang Luteran mga iglesya, na nagsisilbing is simbahang sentral ng isang diyosesis, at sa gayon bilang  luklukan ng isang obispo.  Habang kadalasang kamangha-mangha ang mga gusali, maluwag na ginagamit minsan ang kataga bilang isang pagturing sa kahit anong malaking mahalagang simbahan.

Pinanatili pa rin tinatawag na katedral ang ilang mga katedral bago ang Reformasyon sa Scotland na kasapi na ngayon sa Simbahan ng Scotland, sa kabila na walng mga obispo ang organisasyon ng Simbahang Presbiteryana

Hindi opisyal na ginagamit ang katagang ito sa Silangang Ortodoks, kilala bilang "ang dakilang iglesya" ang simbahan ng obispo.


Kategorya:Kristiyanismo
Praga

Ang **Praga** (Tseko: *Praha*; Ingles: *Prague*) ay ang kabisera at pinakamalaking lungsod ng Republikang Tseko. Matagpuan sa hilagang-kanluran ng bansa sa Ilog Moldava, ang lungsod ay tinitirhan ng kulang-kulang na 1.3 milyong tao, habang ang kalakhan nito ay tinatayang may populasyon na higit pa sa 2.3 milyon. Ang lungsod ay may klimang *temperate oceanic* na may maiinit na tag-araw at malalamig na tag-ulan.

Ang Praga ay isang sentrong pampolitika, pangkultura at pang-ekonomiya ng Europa at lalo na ng gitnang Europa sa loob ng 1,100 taon nitong pag-iral. Sa ilang mga siglo, noong panahon ng Gotiko at ng Renasimiyento, ito ay nagsilbing trono ng dalawang Banal na Romanong emperador at sa gayon ay naging kabisera rin ng Banal na Imperyong Romano. Pagkatapos, ito ay isang mahalagang lungsod sa Dinastiyang Habsburgo at sa Imperyong Austro-Unggaro, at matapos ang Unang Digmaang Pandaigdig ay naging kabisera ng Tsekoslobakya. Ang lungsod ay gumanap sa mahahalagang papel noong Repormang Protestante, Digmaan ng Tatlumpung Taon, at noong ika-20 siglo, sa dalawang digmaang pandaigdig at mga sumunod na panahong Komunista.

Ang Praga ay kinalalagyan ng mga sikat na pasyalang pangkultura, marami sa mga ito ay naligtas mula sa mga pagkakawasak sa Europa noong ika-20 siglo. Ang mga pangunahing mga pasyalan ay ang Kastilyo ng Praga, ang Tulay ni Carlos, ang Lumang Plasa, ang Pamayanang Hudyo, ang Pader ni John Lennon at ang Burol ng Petřín. Noong 1992, ang malawak na lumang kabayanan ng Praga ay napasali sa listahan ng mga Pandaigdigang Pamanang Pook ng UNESCO.

Ang Praga ay nagtataglay ng higit sa sampung pangunahing museo, bukod sa maraming mga teatro, tanghalan, sinehan at iba pang mga makasaysayang bagay-bagay. Isa pa, ang Praga ay kinalalagyan ng maraming uri ng paaralang publiko at pribado, tulad ng tanyag na Pamantasang Karolina. Ang mayamang kasaysayan nito ang nagdudulot ng kasikatan nito sa mga turista, ang ang lungsod ay tumatanggap ng higit sa 4.1 milyong turistang dayuhan taun-taon, base sa 2009. Ang Praga ay kinikilala bilang isang *global city*.

Isang makabagong sistema ng transportasyong pampubliko ang nagpapatakbo sa lungsod. Ang Praga ay mapupuntahan din sa pamamagitan ng daan, tren o eroplano.

## Mga sanggunian 
Kategorya:Kabisera sa Europa
Kategorya:Republikang Tseko
Kategorya:Praga
Vito

:*Para sa ibang gamit, tingnan (paglilinaw).*

Si **Vito** ay isang Kristyanong santo mula sa Sicily, Italya, Imperyo Romano.  Namatay siya bilang martir noong pag-usig ng mga Kristyano noong 303.  Binilang siya bilang isa sa mga Labing-apat na mga Banal na Tagatulong ng Simbahang Katoliko Romano.

Ipinagdiriwang ang kanyang Araw kada Hunyo 15 sang-ayon sa kalendaryong Gregoryano, at Hunyo 28 sang-ayon sa kalendaryon Julian.

Kaurian:Katolisismo
Kaurian:Mga santo
San Adalberto

Maaaring tumukoy ang **San Adalberto** kay:

*Adalberto ng Prague (Czech: *Vojtěch*, Polish: *Wojciech*)
*Adalberto ng Magdeburg
*Adalberto ng Egmond
San Wenceslao I, Duke ng Bohemya

[right|thumb|200px|Monumento ni San Wenceslaus sa [Olomouc (Czech Republic).]]

Si **Wenceslaus**, **Wenceslas**, o **Wenceslao** (Tseko: ***Václav*** [ˈvaːtslaf]; Aleman: ***Wenzel***), na may titulong **Wenceslaus I, Duke ng Bohemya** (ipinanganak noong *ca.* 907 - namatay noong Setyembre 28, 935 o 929) ay ang duke (*kníže*) ng Bohemya magmula 921 hanggang siya ay paslangin noong 935, na kagagawan ng kaniyang kapatid na lalaking si Boleslav. Kapwa sila mga anak ni Vratislav I, na duke (*kniáz*) ng Bohemya. 

Bilang anak ni Vratislav I, Duke ng Bohemya, nagkaroon ng popular na pagdedebosyon kay Wenceslao pagkaraan ng kaniyang pagkamartir, at bunga rin ng reputayon niya bilang isang haring ubod ng bait. Ito ang sanhi ng pagdeklara sa kaniya bilang hari matapos siyang patayin, at ng kaniyang pagkaluklok sa kasantuhan at tinaguriang patron ng estadong Tseko.

Ginugunita siya ng Simbahang Romano Katoliko at ng Simbahang Ortodokso bilang **San Wenceslao** tuwing ika-28 ng Setyembre, at siya ang paksa ng himig pamaskong *Good King Wenceslas* ("Mabuting Haring Wenceslao" o "Mabait na Haring Wenceslao") na inaawit kapag piyesta ni San Esteban (nakikilala bilang *Saint Stephen* sa Ingles) tuwing ika-26 ng Disyembre.

## Mga sanggunian
Kategorya:Bohemya
Kategorya:Republikang Tseko
Kategorya:Mga santo
Kategorya:Mga hari
Kategorya:Mga duke
Kategorya:Mga martir
Adalberto ng Praga

right|thumb|150px|St. Adalbert (Vojtech) and his brother Gaudentius (Radim) monument in Libice (Czechia)
left|thumb
thumb|Silver coffin of St. Adalbert, Cathedral in Gniezno, Poland.
Si **Adalberto** (Czech: *Vojtěch*, Polish: *Wojciech*, Aleman: *Adalbert*) (tinatayang ipinanganak 956 - Abril 23, 997) ay ang obispo ng Praga na naging martir sa kanyang mga gawa na palitan ang Baltikong Prusyano na sinumulan ng haring Polako na si Bolesław I ang Matapang. Ginawa siyang santong patron ng Bohemya, Polonya, Unggarya, and Prusya.

Kategorya:Praga
Kastilyo ng Praga

Ang **Kastilyo ng Praga** (Tseko: *Pražský hrad*) ay ang kastilyo sa Praga na kung saan dito ang naging tanggapan ng mga haring Tseko, mga Banal na Emperador Romano at mga pangulo ng Tsekoslobakya at kasalukuyang Republikang Tseko. Iniingat din dito ang mga koronang alahas ng Kaharian ng Bohemya. Isa ang Kastilyo ng Praga sa pinakamalaking kastilyo sa buong mundo (sang-ayon sa *Guinness Book of Records* ang pinakamalaking lumang kastilyo http://www.guinnessworldrecords.com/content_pages/record.asp?recordid=50103) na mayroong 570 metro ang haba at may katamtamang lapad na 130 metro.

Kaurian:Praga
Bohemya

thumb|right|300px|Bohemia.
:*Tungkol ito sa makasaysayang rehiyon sa gitnang Europa; para sa ibang gamit, tingnan Bohemia (paglilinaw).*
**Bohemya** (Tseko: Čechy, Aleman: Böhmen) ay ang makasaysayang rehiyon sa Gitnang Europa, sinasakop ang gitnang ikatlo ng Czech Republic. Mayroong sukat na 52,750 kilometro kuadrado at mayroong 6.25 milyon ng 10.3 milyon mga tao sa bansa, napapaligiran ang Bohemia ng Alemanya sa hilaga-kanluran, kanluran at timog-kanluran, Poland sa hilaga-silangan, ang lalawigan ng Czech na Moravia sa silangan, at Austria sa timog. Bulubundukin ang mga hangganan ng Bohemia katulad ng Šumava, ang Mga Bundok ng Ore o Mga Higanteng Bundok bilang bahagi ng mga bundok ng Sudeten.

*Tandaan:* Sa wika ng Czech, walang pinagkaiba ang mga pang-uri na tumutukoy sa Bohemya at ang Czech Republic, nangangahulugan parehong Bohemya at Czech ang *český*.

## Tingnan din 
* Silesya

Kategorya:Republikang Tseko
Conan O’Brien

Si **Conan Christopher O’Brien** (ipinanganak Abril 18, 1963 sa Brookline, Massachusetts) ay isang komedyante na higit na kilala sa pagiging host ng palabas sa telebisyon na *Late Night with Conan O’Brien* ng NBC.

Nakatakdang pumalit si O’Brien kay Jay Leno bilang host ng *The Tonight Show* sa 2009. Sa ngayon (2006), hindi pa rin tiyak kung sino ang magiging kapalit ni O’Brien sa *Late Night*.

Obrien, Conan
Obrien, Conan
Kaurian:Mga personalidad sa telebisyon
Obrien, Conan
John Cage

thumb|Si John Cage.
Si **John Milton Cage Jr.** (Setyembre 5, 1912 – Agosto 12, 1992) ay isang Amerikanong kompositor ng musikang eksperimental, manunulat at alagad ng biswal na sining. Kilala siya bilang lumikha ng komposisyon noong 1952 na ''4'33"'', kung saan ginampanan ang tatlong paggalaw ng walang pinapatugtog na kahit isang nota.  Isa siyang katangi-tanging inobador o tagapag-painam ng musika na gumamit ng mga di-nalalamang mga tunog at tono.

Kategorya:Mga kompositor mula sa Estados Unidos
Leonardo da Vinci

Si **Leonardo da Vinci** (Vinci, Italya, 15 Abril 1452 – 2 Mayo 1519,  Cloux, Pransiya), ay isang Italyanong Renasimyentong polimata: isang arkitekto, embalsamador, musikero, anatomista, imbentor, inhinyero, eskultor, heometro, at pintor.  Sinasalarawan siya bilang arketipo ng "Renasimyentong tao" at unibersal na henyo, isang tao na mausisa at maimbento. Tinuturing din siya bilang pinakadakilang pintor na nabuhay.

Sa kanyang buong buhay, si Leonardo — hindi alam ang kanyang apelyido, "*da Vinci*" na nangangahulugang "mula sa Vinci" — ay naging isang inhinyero, pintor, anatomista, pisiyolohista at iba pa. Ang kanyang buong pangalan "Leonardo di ser Piero da Vinci", ay nangangahulugang "Leonardo, ng ser Piero mula sa Vinci". Tanyag si Leonardo dahil sa kanyang mga pinintang larawan, katulad ng *Mona Lisa* at *The Last Supper*, gayon din ang mga maimpluwensiyang guhit katulad ng *Vitruvian Man*. Nagdisenyo siya ng mga imbensiyon na pinangunahan ang makabagong teknolohiya, katulad ng helikopter, tangke, gamit ng *solar power*, *calculator*, atbp., bagaman ilan lamang sa mga disenyo ang naisagawa sa kanyang buong buhay.  Karagdagan pa nito, pinasulong niya ang pag-aaral sa anatomiya, astronomiya, at inhinyeriyang sibil.  Sa kanyang mga gawa, iilan lamang ang nanatiling mga pinta niya, kasama ang mga sulatin (nakakalat sa kanyang mga iba't ibang mga koleksiyon) na may mga guhit, siyantipikong pagsasalarawan at mga tanda.

## Mga sanggunian 
Vinci, Leonardoda
Kategorya:Mga pintor mula sa Italya
Kategorya:Ipinanganak noong 1452
Kategorya:Namatay noong 1519
Kategorya:Mga siyentipiko mula sa Italya
Kategorya:Renasimiyento
Tomas ng Aquino

Si **Santo Tomas ng Aquino**, **Santo Tomas de Aquino** o **Saint Thomas Aquinas** (ipinanganak mga 1225 at namatay Marso 7 1274) ay isang Italyanong Katolikong pilosopo at teologo sa eskolastikang tradisyon, kilala bilang **Doctor Angelicus, Doctor Universalis**.  Tanyag siya bilang klasikal na tagapagtanggol ng likas na teolohiya. Pinasimulan niya ang Thomisikong paaralan ng pilosopiya, na naging pangunahing pilosopikal na pagturing ng Simbahang Katoliko.  Tinuturing siya ng Simbahang Katoliko bilang maging dakilang teologo nito at isa sa mga tatlumpu't-tatlong mga Doktor ng Simbahan.  Maraming mga institusyon ang pinangalan sa kanya kabilang na dito ang Unibersidad ng Santo Tomas sa Pilipinas.

Kategorya:Katolisismo
Kategorya:Mga santo
Pablo Picasso

Si **Pablo Ruiz Picasso** (25 Oktubre 1881 sa Málaga, Espanya – 8 Abril 1973) ay isang Kastilang pintor at eskultor. Isa sa mga kinikilalang alagad ng sining ng ika-20 siglo, siya ang kilalang kasamang nagtatag, kabilang si Georges Braque, ng *cubism*. Sa kalagitnaan ng dalawang digmaang pandaigdig (Unang Digmaang Pandaigdig at Ikalawang Digmaang Pandaigdig), si Picasso ay bumalik sa pagpinta gamit ang istilong tradisyonal. Mula 1937, ang kanyang mga gawa ay inilarawan bilang *surrealistic*. Ang kanyang pinkasikat na pinintang larawan ay ang "*Guernica*", kung saan ipinakita ni Picasso ang pagkatakot at pagkawarak ng Lungsod ng Guernica noong panahon ng Digmaang Sibil sa Espanya.

Sa loob ng 91 taon ng kanyang buhay, naging tapat si Picasso sa pag-unlad ng kanyang artistikong produksyon, kung saan ito ang nagdulot ng pag-unlad at pagpapalawig ng modernong sining sa ika-20 siglo.

## Tingnan din 
* Listahan ng mga katha ni Pablo Picasso 1901-1910‎

## Mga sanggunian
Kategorya:Mga pintor mula sa Espanya
Misamis Occidental

Ang **Misamis Occidental** (Filipino: *Kanlurang Misamis*) ay isang lalawigan ng Pilipinas na matatagpuan sa rehiyon sa Hilagang Mindanao. Ang Lungsod ng Oroquieta ang kapital nito.  Nasa hangganan ng Zamboanga del Norte at Zamboanga del Sur sa kanluran at nakahiwalay mula sa Lanao del Norte ng Look ng Iligan.

## Heograpiya 
### Pampolitika 
Nahahati ang Misamis Occidental sa 14 mga munisipalidad at 3 lungsod.

#### Mga lungsod 
* Lungsod ng Oroquieta
* Ozamiz City
* Lungsod ng Tangub

#### Mga bayan

* Aloran
* Baliangao
* Bonifacio
* Calamba
* Clarin
* Concepcion
* Don Victoriano Chiongbian (Don Mariano Marcos)

* Jimenez
* Lopez Jaena
* Panaon
* Plaridel
* Sapang Dalaga
* Sinacaban
* Tudela

## Mga larawan

The Subanen.jpg|Mga katutubong Subanen
Piduan Falls, Mt. Malindang, Don Victoriano, Misamis Occidental.jpg |Talon ng Piduan

Kategorya:Mga lalawigan ng Pilipinas
SARS

Ang **severe acute respiratory syndrome**; (**SARS 2002**) o **SARS-CoV-1**, ay isang *atypical pneumonia* na unang lumabas noong Nobyembre 2002 sa Lalawigan ng Guangdong ng People's Republic of China. Ang SARS coronavirus (SARS CoV), isang bagong Coronavirus na hindi pa kilala noon, ang na sanhi ng sakit na ito.

Ang SARS (2002) strain ay unang nakita sa isang (hayop) paniki sa lungsod ng Foshan, Tsina., Ang strain na nagmula sa magulang na  Sarbecovirus, Noong 2003 ay mayroong kinalaman sa *"Severe acute respiratory syndrome-related coronavirus"*, Mahigit 8,046 ang kaso'ng naiulat at 774 rito ang nasawi, ang SARS strain ay nag circulate pa noong Nobyembre 2002 sa Katimugang Tsina hanggang umabot sa Hong Kong, mula Hong Kong ang Cathay Pacific *Airway* ay nag lakbay pa tungo sa Dubai, Canada, Estados Unidos, Middle East at Australia. 

## Pagiwas
Noong 2003 ay wala pang bakuna laban sa SARS-CoV-1 ngunit ang Estados Unidos ay nakagawa ng 1, ngunit ang prototype ay hindi nakahanda as of Marso 2020.
Mga paalala:
* Paghuhugas ng kamay gamit ang sabon at tubig, o paggamit ng sanitizer na nakabatay sa alkohol.
* Pagdidisimpekta ng mga ibabaw ng fomite upang alisin ang mga virus.
* Pag-iwas sa pakikipag-ugnay sa mga likido sa katawan.
* Paghuhugas ng mga personal na item ng isang taong may SARS sa mainit, may sabon na tubig (mga kagamitan sa pagkain, pinggan, kumot, atbp.) 
* Pagpapanatili ng mga bata na may mga sintomas sa bahay mula sa paaralan.
* Mga simpleng hakbang sa kalinisan.
* Paghiwalayin ang sarili hangga't maaari upang i-minimize ang mga pagkakataong maihatid ang virus.

## Paggamot
Ang SARS 1 ay isang viral disease ay walang direktang epekto ngunit magagamit ito laban sa mga bakterya at panglawang inpeksyon, Kahit walang gamot at bakuna sa SARS ay kakaunti ang mga naitalang kaso noong 2003, kasalungat sa kasalukuyang COVID-19.

### Bakuna
Kasalukuyang 2020 ay wala pang bakuna o gamot laban sa SARS coronavirus 2002, ayon sa inilabas na ulat ng paper research noong 2005 at 2006  

## Pagkalat sa bawat bansa at teritoryo
## Tingnan rin
* COVID-19
* SARSr-CoV

## Sanggunian
Kategorya:Sakit
Kategorya:COVID-19
Kategorya:SARS-CoV-2
Kategorya:Pandemya ng COVID-19
Kategorya:Mga sakit mula sa Tsina
Elizabeth I ng Inglatera

Si **Elizabeth I** o **Isabel I ng Inglatera**, (Setyembre 7, 1533 – Marso 24, 1603) ay Reyna ng Inglatera at Reyna ng Irlanda mula Nobyembre 17, 1558 hanggang kanyang kamatayan. Binansagang **Birheng Reyna** (dahil nanatili siyang dalaga at nagpasyang hindi mag-asawa), **Gloriana**, **Good Queen Bess** (Mabuting Reynang Bess) at **Faere Queene** (Patas na Reyna), si Elizabeth I ang ikalima at huling monarka ng dinastiyang Tudor, matapos niyang sundan ang kanyang kapatid-sa-ama na si, Mary I. Naghari siya noong panahon ng malakihang kaguluhan sa relihiyon sa kasaysayan ng Inglatera. Bagamat sa mga kaguluhan ito sa matiwasay niyang pamumuno ito ay tinawag na Ginintuang Panahon ng Inglatera at sa kanyang panahon namukadkad ang mga ilang mahuhusay na manunulat ng kasaysayan.

Kategorya:Mga reyna ng Inglatera
Kategorya:Ipinanganak noong 1533
Kategorya:Namatay noong 1603
Kategorya:Mga reyna ng Irlanda
Kategorya:Kabahayan ng mga Tudor
Herb Thomas

Si **Herbert Watson Thomas** (6 Abril 1923 - 9 Agosto 2000), ay isang sa mga sikat na tagapagmaneho ng NASCAR noong dekada 1950. Ang kanyang karera ay nagsimula noong 1949 at nagtapos noong 1962. Siya ay may 48 na panalo, 39 na pole positions, 156 na top-ten at ang kanyang pagkawagi ng kampeon noong 1951 at 1953. Noong 1994, nahalal si Thomas sa International Motorsports Hall of Fame at siya pinangalan bilang 50 Sikat na Tagapagmaneho ng NASCAR noong 1998. 

Namatay siya sa atake sa puso sa kanyang tahanan sa Sanford, Hilagang Carolina noong 9 Agosto 2000 sa gulang na 77.

Thomas, Herb
Misamis Oriental

thumb|Ang sikat na simbahan ng Balingasag sa Misamis Oriental.
Ang **Misamis Oriental** (literal na *Silangang Misamis*) ay isang lalawigan ng Pilipinas na matatagpuan sa  rehiyon ng Hilagang Mindanao. Ang Lungsod ng Cagayan de Oro ang kabisera, pinakamalaking siyudad at sentro ng lalawigan.  Napapaligiran ito ng Lanao del Norte at Bukidnon patungong timog, ang Agusan del Norte at Agusan del Sur patungong silangan, at Dagat Bohol sa hilaga kasama ang pulong-lalawigan ng Camiguin na nasa hilagang pampang nito.

## Heograpiya 
### Pampolitika 
Nahahati ang Misamis Oriental sa 24 mga munisipalidad at 2 mga lungsod. Bagamat kasali ang Lungsod ng Cagayan de Oro sa probinsya ng Misamis Oriental, hindi siya kabilang sa pamahalaang panlalawigan nito.

#### Mataas na urbanisadong lungsod 
* Lungsod ng Cagayan de Oro

#### Mga lungsod 
* Lungsod ng Gingoog
* Lungsod ng El Salvador

#### Mga munisipalidad 

* Alubijid
* Balingasag
* Balingoan
* Binuangan
* Claveria
* Gitagum
* Initao
* Jasaan
* Kinoguitan
* Lagonglong
* Laguindingan

* Libertad
* Lugait
* Magsaysay (Linugos)
* Manticao
* Medina
* Naawan
* Opol
* Salay
* Sugbongcogon
* Tagoloan
* Talisayan
* Villanueva

Kategorya:Mga lalawigan ng Pilipinas
Carl Friedrich Gauss

Si **Johann Carl Friedrich Gauss** (;  , ) (30 Abril 1777 23 Pebrero 1855) ay isang Alemang matematiko at siyentipikong nagmula sa Göttingen, Alemanya. Nakapag-ambag siya ng malaki sa maraming mga larangan ng pag-aaral, katulad ng teoriya ng bilang, estadistika, matematikal na analisis, heometriya at topolohiyang dipirensiyal, heodesiya, elektrostatiks, astronomiya, at optika. Karamihan sa kanyang mga gawa ang tungkol sa teoriya ng bilang at astronomiya. Kilala kung minsan bilang *Princeps mathematicorum* (Latin, "ang Prinsipe ng mga Matematiko" o "ang nangunguna sa mga matematiko") at "pinakadakilang matematiko magmula sa sinaunang panahon", nagkaroon siya ng natatanging impluho sa maraming mga larangan ng matematika at agham, at nakahanay bilang isa sa pinakamaimpluwensiyang mga matematiko sa kasaysayan. Tinawag niya ang matematika bilang "ang reyna ng mga agham.""

Isang batang matalino si Gauss. Maraming mga anekdotang patungkol sa kanyang katangian bilang isang bata, at nagawa niya ang kanyang unang mga pagkakatuklas na pangmatematika habang nasa kabataan pa lamang. Nabuo niya ang *Disquisitiones Arithmeticae*, ang kanyang magnum opus, noong 1798 sa edad na 21, bagaman nalathala lamang ito noong pagsapit ng 1801. Naging pundamental o mahalaga ang akdang ito sa pagsasama-sama ng teoriya ng bilang upang maging isang disiplina at nakahubog sa larangan magpahanggang sa kasalukuyang panahon. 

## Mga sanggunian 
Kategorya:Mga matematikong Aleman
Dolyar

Ang **dolyar** (kinakatawan sa pamamagitan ng tanda ng dolyar: "$") ay ang pangalan ng opisyal na pananalapi sa ilang mga bansa, dependesiya at ibang mga rehiyon. Ang Dolyar ng Estados Unidos ang pinakamalawak ang sirkulasyon na pananalapi sa buong daigdig.

Hindi mula sa wikang Kastila ang "dolyar"; ang wastong Kastila ng Ingles na *dollar* (''DA-l'r*) ay *dólar* (*DO-lar*). Ang kataga/pagbikas sa Pilipino ng "dolyar" ay malamang galing sa tuntunin ng wikang Kastila na ang dalawang magkatabing "L" (*ll*) ay binibigkas bilang "ly". Dahil ang baybayin sa Ingles ay *dollar*, nakaugalian na sa wikang Pilipino na bigkasin ito bilang *do-LYAR''.

## Mga sanggunian 
Kategorya:Dolyar
Kategorya:Pera
Amerikang Latino

[thumb|right|400px|Ang kinalalagyan ng Amerikang Latino *(kulay [kayumanggi)* sa mapa ng ating daigdig.]]

Ang **Amerikang Latino** o **Amerikang Latina** (Ingles: *Latin America*; Portuges: *América Latina*; Kastila: *Latinoamérica* o *América Latina*; Pranses: *Amérique latine*) ay ang rehiyon sa Kaamerikahan na ang mga wikang Portuges at Kastila ang mga pangunahing salita. Sumibol ang mga wikang ito mula sa mga wikang Romansa, o mga hinango mula sa Latin.  Sa ibang salita, tipikal na sumasalungat ang katawagang "Latino Amerika" mula sa Anglo-Amerika kung saan Ingles, isang wikang Hermaniko, ang namamayaning mga salita.

## Terminolohiya 
Mayroong dalawang dahilan kung bakit ginagamit ang terminong *Latin America*:

* Unang ginamit ang terminong "*Latin America*" [Ingles] noong ika-19 dantaon.  Inihiwalay ng katawagang ito ang mga bansang nasa Kontinente ng Amerika na *may* mga simulaing Ingles o mula sa hilagang Europa.  Dahil sa kadahilanang ito, minsang hindi ibinibilang sa terminong ito ang mga lupaing pag-aari ng Estados Unidos, Gran Britanya, Pransiya, at Olanda na nasa Amerika.

* Isa pang dahilan sa paggamit ng terminong *Latin America* ang muling pagbuhay ng mga bansang nasa Amerikang Latino sa mga isinaunang ideya ng kalayaan ng republikang Latin ng mga antigong republikang Romano.  Nagsilbing inspirasyon para sa mga Amerikanong Latino ang mga gawi ng republikang Latin, partikular na ang mga batas, organisasyon ng republika at arkitekturang pampamahalaan.  Batay sa mga batas ng mga Romano at Kodigong Napoléon ang sistemang legal ng mga republika sa Amerikang Latino, hindi mula sa pamamaraang legal ng Britanya.

## Mga sanggunian
Kategorya:Hilagang Amerika
Kategorya:Timog Amerika
Kategorya:Amerikang Latino